nguni'dito ka pala matutulog ay maanong sinabi mo kahi'sa akin, nang hindi kami naligalig ng gayon na lamang. dioni, marahil ay kahulihulihan ko nang pagkakasala sa inyo ni kuyang ang pagkukulang kong iyan, at inaasahan kong ikaw man lamang ay hindi pa nauubusan ng magandang loob na maipagpapaumanhin sa akin. oo na nga, datapwa'. pinapagalaala mo kaming lubha. paris ngayon: hindi ko maalaman kung saan na nakarating ang kuyang mo sa kahahanap!. kapapanaog pa lamang niya. nanggaling na rito? ano ang sabi sa iyo? nakabuti ang pagkakataong narito si manang magda nang siya'dumating. nguni'gayon ma'lihim ding naihagis sa akin ang isang nanglilisik na tinging kamuntik nang tumupok sa akin. pasalamat na tayo, elsa, kung iyon na lamang. at kung gayong nagkakita na kayo ng wala namang sinabi sa iyo, ay hindi na kikibo iyon. subali'bakit nga ba dito ka nakatulog at di ka na nakauwi? hindi mo naman dating ginagawa iyan! di ko nga dating ginagawa, dioni, iyan ang totoo.